ທ່ານນາງ Clinton ຢ້ຽມຢາມ ປະເທດສະເປນ
ລມຕ ຕ່າງປະເທດສະຫະລັດ ຢຸດແວ່ທີ່ປະເທດສະເປນ ເປັນເວລາ 2 ມື້ ຫຼັງຈາກໄດ້ຢ້ຽມຢາມ ຮັງກາຣີ ແລະລີທົວເນຍ
ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ມຸ່ງໜ້າໄປຍັງສະເປນ ໃນວັນສຸກມື້ນີ້ ໃນການຢ້ຽມຢາມສັນຖະວະໄມຕີທາງດ້ານການທູດບັນດາປະເທດໃນຢູໂຣບ ທີ່ແນໃສ່ເພື່ອຊຸກຍູ້ອິດສະຫຼະພາບໃນການສະແດງອອກຊຶ່ງຄວາມຄິດຄວາມເຫັນແລະຂໍ້ມູນ ຂ່າວສານ ໃນລະຫວ່າງການຢ້ຽມຢາມເປັນເວລາ 2 ມື້ນັ້ນ ທ່ານນາງ Clinton ຈະພົບປະກັບນາຍົກ ລັດຖະມົນຕີສະເປນທ່ານ Jose Louis Rodriquez Zapatero ເພື່ອເຈລະຈາຫາລືກ່ຽວ ກັບຫຼາຍໆເລື່ອງ ຮວມທັງເລື່ອງອັຟການິສຖານ ການຄ້າ ແລະເສດຖະກິດ ທີ່ນະຄອນຫຼວງ Vilnius ຂອງລີທົວເນຍໃນວັນພະຫັດວານນີ້ ທ່ານນາງ Clinton ກ່າວ ຕໍ່ພວກສະໜັບສະໜຸນປະຊາທິປະໄຕວ່າ ໃນທຸກໆຄວາມກ້າວໜ້າທາງດ້ານເທັກໂນໂລຈີຂໍ້ ມູນຂ່າວສານ ກໍຈະມີກຳລັງທີ່ພະຍາຍາມຈະສວຍໃຊ້ຄວາມກ້າວໜ້າເຫຼົ່ານີ້ ເປັນເຄື່ອງມືສຳ ລັບການບ່ອນທຳລາຍແລະການກົດຂີ່ ປະເທດລີທົວເນຍແມ່ນບ່ອນຢຸດແວ່ບ່ອນທີສອງໃນການເດີນທາງໄປຢ້ຽມຢາມຢູໂຣບຂອງ ທ່ານນາງ Clinton ບ່ອນຢຸດແວ່ບ່ອນທຳອິດ ຂອງລັດຖະມົນຕີການຕ່າງປະເທດສະຫະ ລັດ ແມ່ນປະເທດຮັງກາຣີ